Niklāvs Kurpnieks
Niklāvs Kurpnieks (dzimis 1992. gada 29. septembrī Jelgavā) ir latviešu aktieris. Mācījies Jelgavas 3. pamatskolā, Jelgavas Spīdolas ģimnāzijā un Jelgavas 1. ģimnāzijā. Jelgavas Mūzikas skolā mācījies sitaminstrumentu klasē. 2017. gadā beidzis Latvijas Kultūras akadēmijas dramatiskā aktiera specialitātē; bijis Māras Ķimeles un Elmāra Seņkova kursā. 2017. gadā kļuvis par Dailes teātra štata aktieri, lai gan izrādēs piedalās jau kopš 2014. gada. Ir filmējies televīzijas seriālā "Svešā seja" (2017—2018), kurā atveidoja Bruno tēlu. Piedalījies arī seriālā "Ēnu spēlēs" un filmā "Wild East. Kur vedīs ceļš" (2021). Tēlo Pāvelu Markinu tet Studio seriālā "Bezvēsts pazudušās" (2020—2022). Atveido Oskaru Tirsu daudzsēriju filmā "Nelūgtie viesi" (2023—).